Sergio Ramos

Sergio Ramos García (lahir 30 Mac 1986) merupakan pemain bola sepak profesional Sepanyol yang bermain sebagai pertahanan untuk pasukan La Liga, Sevilla. Beliau dianggap sebagai salah seorang pemain pertahanan terhebat sepanjang masa, dia terkenal dengan kemahiran menangani, kebolehan udara dan kepimpinannya. Dia terkenal dengan 16 musim bermain untuk Real Madrid, memenangi empat gelaran Liga Juara-Juara UEFA semasa di kelab itu, bersama-sama dengan dua Piala Eropah UEFA dan Piala Dunia FIFA 2010 dengan pasukan kebangsaan Sepanyol.

Kerjaya kelab
Sevilla
Ramos memulakan kerjayanya di kelab remaja tempatan, Sevilla FC bersama Jesús Navas dan Antonio Puerta. Beliau membuat debut untuk pasukan senior pada 1 Februari 2004, ketika tewas 1-0 kepada Deportivo de La Coruña. Pada musim 2004–05, Ramos bermain 41 perlawanan ketika Sevilla di tempat keenam dan layak ke Piala UEFA

Real Madrid
Pada musim panas 2005 ketika baru berusia 19 tahun, Ramos dibeli oleh Real Madrid dengan bayaran €27 juta dan ia rekod baru buat remaja Sepanyol. Beliau ialah satu-satunya pemain Sepanyol yang dibeli ketika zaman presiden Real, Florentino Pérez.

Pada 6 Disember 2005, beliau menjaringkan golnya untuk Merengues ketika tewas 2-3 kepada Olympiakos pada perlawanan Liga Juara-Juara. Ketika musim pertamanya, Ramos bermain di posisi bek tengah. Namun, selepas kedatangan Christoph Metzelder dan Pepe pada musim 2007-08, beliau bermain semula di posisi bek kanan. Pada hari terakhir musim, beliau menjaringkan dua gol ketika menang 5-2 ke atas Levante.

Pada permulaan musim 2009-10, Ramos menjadi salah satu empat kapten Real Madrid. Selepas Pepe mengalami kecederaan serius pada lutut ketika kempen liga, Ramos ditawarkan bermain di pertahanan tengah. Ramos menjaringkan empat gol dalam 33 perlawanan liga dan pada 21 Februari 2010, beliau bermain perlawanan ke-200nya menentang Villarea. Ketika Real tewas 5-0 kepada FC Barcelona pada 29 November 2010, Ramos dibuang padang selepas menyepak Lionel Messi dari belakang dan kemudian menolak Carles Puyol. 

Pada 20 April 2011, selepas kejayaan Copa del Rey menewaskan Barcelona 1-0, ketika meraikan kemenangan itu di dalam bas, Ramos terjatuhkan trofi piala itu lalu jatuh di bawah roda bas dan trofi itu rosak serta-merta.

Pada 12 Julai 2011, Ramos melanjutkan kontraknya bersama Real Madrid sehingga 2017. Ketika musim 2011-12, beliau mengalami kecederaan dan meminta Ricardo Carvalho menggantikan tempatnya. Pada 25 April 2012, ketika perlawanan kedua separuh akhir Liga Juara-Juara menentang Bayern Munich, tendangan penalti Ramos dilihat tersasar dan Real tewas pada penalti 3-1 dan tersingkir. 

Pada 14 Disember 2013, Ramos mencipta rekod kelab selepas menerima kad merah kali ke-18 buat Real ketika seri 2-2 menentang Osasuna. Kad merahnya kali ke-19 pula ketika tewas 4-3 kepada Barcelona pada 23 Mac 2014.

Pada 29 April 2014, Ramos menjaringkan dua gol ketika perlawanan separuh akhir Liga Juara-Juara menentang Bayern Munich dan keputusannya Real menang 5-0 berdasarkan agregat. Real akhirnya layak ke perlawanan akhir buat pertama kali dalam masa 12 tahun. Pada 24 Mei iaitu pada perlawanan akhir, Ramos berjaya menanduk masuk gol pada masa tambahan untuk menyamakan kedudukan, 1-1. Pasukannya kemudian menjaringkan tiga gol pada masa tambahan dan menjuarai trofi buat kali ke-10. Beliau dipilih oleh peminat sebagai pemain terbaik perlawanan..

Ramos juga menjaringkan gol pada perlawanan akhir Piala Dunia Kelab FIFA 2014 di Maghribi dan diundi sebagai pemain terbaik kejohanan.

Kerjaya antarabangsa
Beliau membuat debut untuk pasukan kebangsaan Sepanyol ketika berusia 18 tahun 361 hari, membuatkan beliau pemain termuda bermain di pasukan kebangsaan. Namun rekodnya dapat dilakar oleh Cesc Fàbregas.

Tujuh bulan kemudian, Ramos menjaringkan dua gol ketika menang 6–0 ke atas San Marino pada perlawanan kelayakan Piala Dunia FIFA 2006. Beliau dipilih ke Piala Dunia 2006 di Jerman dan selepas persaraan Míchel Salgado, beliau menjadi pilihan pertama pertahanan kanan.

Pada Euro 2008, Ramos bermain kesemua perlawanan kecuali pasukannya menang 2-1 ke atas Greece pada peringkat kumpulan. Selepas meraikan kejayaan membenam Jerman 1-0 pada perlawanan akhir, Ramos memakai baju-T rakan rapat dan rakan sepasukannya di Sevilla, Puerta yang meninggal pada Ogos 2007.Ramos pays tribute to Antonio Puerta; Real Madrid's official website, 30 June 2008

Pada Piala Dunia 2010, beliau bermain pada setiap perlawanan dan membantu pasukannya tidak dibolos sebanyak lima perlawanan dan berjaya menewaskan Belanda, 1-0 pada perlawanan akhir.

Ramos bermain pada setiap perlawanan di Euro 2012 dan berjaya menyudahkan tendangan penalti pada perlawanan separuh akhir menentang Portugal dan Sepanyol layak ke perlawanan akhir selepas menang pada tendangan penalti 4-2.

Pada 22 Mac 2013, Ramos meraikan kaps ke-100nya untuk Sepanyol selepas menjaringkan gol pembukaan ketika seri 1-1 menentang Finland pada perlawanan kelayakan Piala Dunia FIFA 2014. Beliau menjadi pemain termuda Eropah yang berjaya mencapai kaps ke-100 dan rekod itu diambil oleh Lukas Podolski dari Jerman.

Ramos mengambil bahagian di Piala Dunia FIFA 2014 di Brazil. Beliau bermain kesemua perlawanan Sepanyol sebelum juara dunia itu tersingkir.

Gol antarabangsa
 #  Tarikh  Lokasi  Lawan  Skor  Keputusan  Kejohanan <center>1  13 Oktober 2005  Serravaklle, San Marino   0–3  0–6  Persahabatan <center>2  0–4 <center>3  13 Oktober 2007  Aarhus, Denmark    <center>0–2  <center>1–3  Kelayakan UEFA Euro 2008 <center>4  17 November 2007  Madrid, Sepanyol    <center>3–0  <center>3-0  Kelayakan UEFA Euro 2008 <center>5  3 Mac 2010  Saint-Denis, Perancis    <center>0–2  <center>0–2  Persahabatan <center>6  6 September 2011  Logroño, Sepanyol    <center>4–0  <center>6–0  Kelayakan UEFA Euro 2012 <center>7  16 Oktober 2012  Madrid, Sepanyol    <center>1–0  <center>1–1  Kelayakan Piala Dunia FIFA 2014 <center>8  14 November 2012  Bandar Panama, Panama    <center>0–4  <center>1–5  Persahabatan <center>9  22 Mac 2013  Gijón, Sepanyol    <center>1–0  <center>1–1  Kelayakan Piala Dunia FIFA 2014 <center>10  8 September 2014  Valencia, Sepanyol    <center>1–0  <center>5–1  Kelayakan UEFA Euro 2016

Statistik kerjaya

KelabMusimLigaPiala1EropahLain2JumlahKmnclnGolKmnclnGolKmnclnGolKmnclnGolKmnclnGol Sevilla2003–0470000000702004–053125051004132005–061000000010Jumlah 39 2  5  0  5  1  0  0  49  3 Real Madrid2005–063346171004662006–073353061004262007–083355170004562008–093242181004262009-103340070004042010–113137180004642011–1234360111005142012–132645091004052013–1432480113005172014–15132204032224Jumlah 300  38  44  4  78  8  3  2 425  52Jumlah kerjaya 339  40  49  4  83  9  3  2  474  55
1 Termasuk Supercopa de España.
2 Termasuk Piala Super UEFA dan Piala Dunia Kelab FIFA.

Penghargaan
Kelab
Real Madrid
Liga Juara-Juara UEFA: 2013–14
Piala Super UEFA: 2014
Piala Dunia Kelab FIFA: 2014
La Liga: 2006–07, 2007–08, 2011–12
Copa del Rey: 2010–11, 2013–14
Supercopa de España: 2008, 2012

Antarabangsa
Sepanyol
Piala Dunia FIFA: 2010
Kejohanan Bola Sepak Eropah: 2008, 2012

Sepanyol B19
Kejohanan Bola Sepak bawah-19 Eropah: 2004

Individu
Anugerah Don Balón: 2005
Pertahanan terbaik La Liga: 2012, 2013, 2014
FIFA/FIFPro World XI: 2008, 2011, 2012, 2013
Pasukan Tahunan UEFA: 2008, 2012, 2013
Piala Dunia FIFA 2010: Juara Indeks CastrolRamos crowned as La Roja conquer; FIFA.com, 12 July 2010
Dream Team Piala Dunia FIFA: 2010
UEFA Euro 2012: Pemenang Indeks Castrol EDGERamos crowned Castrol EDGE Index winner; UEFA.com, 2 July 2012
Pasukan kejohanan Euro 2012: 2012
Bola emas Piala Dunia Kelab FIFA: 2014

Rujukan

Category:Kelahiran 1986
Category:Orang hidup
Category:Pemain bola sepak Sepanyol
Category:Pemain Sevilla FC
Category:Pemain Real Madrid
Kategori:Pemain Paris Saint-Germain F.C.
Category:Pemain Piala Dunia FIFA 2006
Category:Pemain UEFA Euro 2008
Category:Pemain Piala Konfederasi FIFA 2009
Category:Pemain Piala Dunia FIFA 2010
Category:Pemain UEFA Euro 2012
Category:Pemain Piala Konfederasi FIFA 2013
Category:Pemain Piala Dunia FIFA 2014
Category:Pemain UEFA Euro 2016
Category:Pemain Piala Dunia FIFA 2018